792 SZÓ-MAGYARÁZATOK. 



Hanyzfiíkos. Rövid náddal, vízinövényekkel benőtt, nem igen mély vizű helyek. 

 Velenczén és Dinnyésen hallottam. Ide tartoznak: hány, hanyság, hatiyságos 

 (Sopronm.). 



Harmatos a víz. A fertői halász mondja, mikor szélcsendes időben hajnalonként 

 harmat száll s a viz felszinén vékony hideg réteg keletkezik. 



Kapu. Két nádrészlet között levő nem igen széles, de nem is szűk szoros. Velen- 

 czén járja. 



Kevejeg (Velencze). Össze-vissza csapkodva repdes. «Kevejegnek a halászmadarak ». 

 Néha a »forrnak» is járja. 



Kódog, kódorog (Velencze). Bolyong, ide-oda jár, mintegy czéltalanul. «Kódognak, 

 bojognak a ludak». 



Kopolya (Dinnyés, Fehérm.). Kisebb, részben nádas, sasos vízállás, mely egy- 

 magában fekszik a síkon s körülötte szántóföldek vannak. 



Lengeteges, lengéses. Ritka nádasrészletek a Velenczeí tavon. «Oda szállt a récze 

 a lengésesbe» vagy «lengetegesbe», « lenge nádba ». 



Megfakad a tojás (Hegykő, Sopronm.). Kikel. 



Megforrott a víz (Fertő vidéke) mikor nagy hőség után egészen átmelegedett. 



Mosolygó (Fertő). Kis homokzátony, mely körül a víz rendesen ránczokat vet, 

 játszik s így mosolygásra emlékeztet. «A halászmadarak szeretnek a « mosoly- 

 gókon*) keresgélni. »> 



Öntés (Fertő). Szemetes nádtörmelék, melyet a szél és hullámok a partra vetnek 

 s mely ott összehalmozódva lerakodik. 



Po7'OS a levegő (Fertő). Szép meleg időben, mikor párás, fátyolos. Erre a poros- 

 ságra vonatkozik, a mit az angol «the haze»-nek mond. 



Pöngő jég (Velencze). Gyengébb fagy után keletkező vékony jégréteg. 



Rigya. Zsombékos, ritkás, de ladikkal nehezen járható buczkás, nádbokros, na- 

 gyobb részletek a Velenczeí tavon. Ha összefüggő nádságban némely helyek 

 ilyenek, akkor erre azt mondjká: «rigyás». 



Sisak (Fertő). Levéltelen alacsonyabb növésű Scirpus-fajok neve a Fertőnél. 



Suhás (Alföld). Alacsonyabb, sűrű füzes részletek. 



Torzs. Lekaszált, a víz színéig érő kefeszerű nádság. 



Vadludhát felhő (Alföld). A vadlúd hátának rajzolatához és színezetéhez hasonló 

 'felhőzet. 



Zajog, zajgás (Velencze). A vízimadarak lármázására mondják a halászok. "Zajog- 

 nak, kajdásznak a ludak.») «Ide hallatszik a halászmadarak zajgása». 



